Diari Oficial de la Generalitat Valenciana


Sumari del DOGV 8801, del 29-04-2020 (2020/3088)

Notificació de la sentència dictada en el judici ordinari número 931/2017.
--------------------------------------------------------------------------

### Dades del document

Número de DOGV
:   8801

Data del DOGV
:   29-04-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/3088


Organisme emissor
:   Jutjat de Primera Instància Número 1 de Gandia

Tipus de document
:   Edicte

Notificació de la sentència dictada en el judici ordinari número 931/2017. [2020/3088]  
Enrique Valles Llorens, lletrat de l'Administració de justícia del Jutjat de Primera Instància número 1 de Gandia, fa saber que en aquest jutjat es tramiten actuacions de procediment ordinari [ORD] seguides sota el número 000931/2017 a instàncies de Bankia, SA, contra Ion Barbu, Gabriela Neamtu i Gabriel Dragoe, en les quals s'ha dictat Sentència número 99/19, de data 13.05.2019, la dispositiva de la qual diu literalment:  
  
Estime de manera substancial la demanda interposada pel procurador Antonio Barbero Giménez, en nom i representació de Bankia, SA, i es realitzen els següents pronunciaments:  
1) Declare el venciment anticipat de la total obligació de pagament del contracte de préstec hipotecari, concertat mitjançant escriptura pública atorgada davant de la notària de Xeraco, María Esther Ruperez Paracuellos, amb el número 730 del seu protocol, per l'entitat Caja de Ahorros de Valencia, Castellón y Alicante, Bancaja, ara Bankia, SA, i Ion Barbu i Gabriela Neamtu, com a deutors, i Gabriel Dragoe com a fiador solidari.  
2) Condemne els prestataris Ion Barbu i Gabriela Neamtu, i el fiador solidari Gabriel Dragoe, al pagament de la totalitat de les quantitats degudes a la demandant Bankia, SA, fins a la data d'interposició de la demanda, que puja a la quantitat de cent huit mil cent seixanta-cinc euros amb set cèntims (108.165,07 euros), així com dels interessos legals que es generen des de la interpel·lació judicial, els quals s'incrementaran en dos punts des de la data d'aquesta sentència i fins al complet pagament de les quantitats degudes a la demandant.  
3) Declare que Bankia, SA, té dret al fet que l'execució de la sentència es realitzarà amb càrrec, entre altres, al dret real d'hipoteca que garanteix el compliment de les obligacions pecuniàries del contracte impagat, i aquesta hipoteca conserva la seua preferència i rang tal com va ser pactada en l'escriptura referida.  
Estime en part la reconvenció formulada pel procurador Docón Castaño, en nom i representació del demandat Ion Barbu, es declaren nul·les per abusives les clàusules de venciment anticipat i d'interessos de demora contingudes en el contracte de préstec hipotecari, concertat mitjançant escriptura pública atorgada davant la notària de Xeraco, María Esther Ruperez Paracuellos, amb el número 730 del seu protocol, per l'entitat Caja de Ahorros de Valencia, Castellón y Alicante, Bancaja, ara Bankia, SA, i Ion Barbu i Gabriela Neamtu, com a deutors, i Gabriel Dragoe com a fiador solidari.  
Condemne els demandats Ion Barbu, Gabriela Neamtu i Gabriel Dragoe al pagament de les costes processals causades a la part demandant per la interposició de la demanda.  
No es realitza expressa imposició a costes processals causades com a conseqüència de la reconvenció plantejada per Ion Barbu.  
Contra la sentència pot interposar-se un recurs d'apel·lació davant d'aquest jutjat dins del termini de 20 dies comptats des de l'endemà de la notificació, que exposarà els pronunciaments que impugne i les al·legacions en què es basa, i constituirà el depòsit legal de 50 euros.  
  
I perquè servisca de notificació de forma deguda a Gabriela Neamtu i Gabriel Dragoe, en parador ignorat, expedisc aquest edicte.  
  
Gandia, 13 de març de 2020.- El lletrat de l'Administració de justícia: Enrique Valles Llorens.